Sergejs Konoņenko
Sergejs Konoņenko (krievu: Сергей Кононенко) bija Rīgas milicijas darbinieks, milicijas leitnants. Latvijas Iekšlietu ministrijas Kirova rajona (tagad Centra rajons) iecirkņa inspektors. Leitnants Konoņenko ir viens no 1991. gada janvāra barikāžu laika upuriem, nošauts 1991. gada 20. janvāra vakarā pie Latvijas Republikas Iekšlietu ministrijas ēkas Raiņa bulvārī 6 Rīgas OMON un pagaidām nezināmu kaujinieku uzbrukuma laikā. Bez tēva palika viņa dēls Pāvels. Pēc vienas no versijām - Konoņenko bojāejas brīdī kopā ar barikāžu aizstāvjiem apsargāja Iekšlietu ministrijas ēku. Pēc otras - tā bija viņa pēdējā dežūra Kirova rajona IeM nodaļā pirms pāriešanas uz LPSR OMON.[nepieciešama atsauce] Nošauts no Bastejkalna puses, kad atgriezās no Vecrīgas.